# Canalda

### De Viquipèdia

Escut de Canalda

Canalda és un poble de la part oriental del municipi d'Odèn, i forma una entitat municipal descentralitzada des del 1973. El seu terme té uns 18,31 km² d'extensió.

Està situat al nord del Solsonès, al vessant sud de la serra del Port del Comte. Pel terme hi passen la riera de Canalda i la rasa d’Encies. A l'est té la serra d'Encies, i a l'oest la del Puig Sobirà. El 2003 tenia 34 habitants.

Està comunicat per carretera comarcal amb Odèn i amb Sant Llorenç de Morunys pel coll de Jou, i per carretera local amb Lladurs i Solsona.

L'església parroquial, romànica, està dedicada a Sant Julià. Els absis, quadrats, són del segle IX-X. El campanar, la nau central i la portalada són del segle XII, mentre que la sagristia i el creuer són barrocs, del segle XVIII.

Canalda, juntament amb la quadra d'Encies, ja havia tingut ajuntament propi a mitjan segle XIX, si bé no es té constància de quan es va incorporar a Odèn.

## [edita] Enllaços externs

- Pàgina oficial de Canalda

Obtingut de "http://ca.wikipedia.org../../../c/a/n/Canalda.html"

Categoria: Solsonès

##### Views

- Article
- Discussió
- Revisió actual

##### Cerca